கேள்வி: ஸ்ரீதர் (இயக்குநர்) - வாழ்க்கைச் சுருக்கம் என்பது என்ன?
பதில்: ஶ்ரீதரகிருஷ்ணன் என்ற இயற்பெயருடன் பிறந்த ஶ்ரீதர், விஜயராகவுலு ரெட்டியார் - தாயாரம்மாள் ஆகியோருக்கு மகனாகப் பிறந்தார். இவர் அப்போதைய செங்கல்பட்டு செஞ் யோசப் பள்ளியில் 10ஆம் வகுப்பு வரை படித்தார். தனது 20-வது வயதிலே தமிழ் உரைநடைகளை எதுகை மோனையுடன் எழுதித் தேர்ச்சி பெற்றார். பள்ளிப் பருவத்தில் அங்கு நடத்தப்படும் கலை நிகழ்ச்சி நாடகப் போட்டிகளில் தமிழ் வசனத்தை மையமாக வைத்து இவர் பல கதைகளை எழுதியுள்ளார். அதே போல் அந்த சிறு வயதிலே அவர் ஒரு அழகிய கதையுடன் சென்னையில் உள்ள ஏவிஎம் நிறுவனத்தில் இயக்குநர் ப. நீலகண்டன் அவர்களிடம் அந்த கதையை காட்டிய போது அதை படித்து பார்த்துவிட்டு மிகவும் நன்றாக உள்ளது ஆனால் நீ இன்னும் பெரிய ஆளாக வளர்ந்த பிறகு இதை படமாக்கலாம் என்று கூறிவிட்டார். ஆனால் அந்த நேரத்தில் மனம் தளராத ஶ்ரீதர் அடுத்ததாக டி.கே.டி சகோதர்கள் சொந்தமாக நடத்தி வந்த நாடக சபாவில் உள்ள தி. க. சண்முகம் காட்டிய போது அது விரைவில் நாடகம் ஆக நடத்தபட்டு அதைத் திரைப்படம் ஆக எடுக்க நினைத்த சண்முகம் அந்தக் கதையில் சில திருத்தங்களை செய்யச் சொன்னார். பின்பு அந்த கதை நாடகமாக நடத்தப்பட்டு திரைப்படமாக 1954 இல் ரத்த பாசம் (1954 திரைப்படம்) என்ற படத்தின் மூலம் வசனகர்த்தாவாக தனது திரை வாழ்க்கையைத் தொடங்கினார் ஸ்ரீதர். அந்த நாட்களில் மிகுந்த புகழ் பெற்றிருந்த திரைப்பட வசனகர்த்தாவான இளங்கோவன் (திரைக்கதை எழுத்தாளர்) வசனத்தால் ஈர்க்கப்பட்டு அவருடன் இணைந்து 1963 ஆம் ஆண்டு சித்தூர் ராணி பத்மினி (திரைப்படம்) என்ற திரைப்படத்தில் கதை-வசனம் எழுதும் வாய்ப்பை பெற்றிருந்தார். ஶ்ரீதர் தனது தொடக்ககாலத்தில் எதிர்பாராதது, மாமன் மகள் (1955 திரைப்படம்), அமரதீபம், மாதர் குல மாணிக்கம், யார் பையன், எங்கள் வீட்டு மகாலட்சுமி, உத்தம புத்திரன் (1958 திரைப்படம்), மஞ்சள் மகிமை போன்ற பல திரைப்படங்களுக்கு வசனகர்த்தாவாகப் பணி புரிந்து வந்தார். ஸ்ரீதர் இயக்கிய முதல் படமான கல்யாணப்பரிசு ஜெமினி கணேசன், சரோஜாதேவி மற்றும் விஜயகுமாரி ஆகியோரின் நடிப்பில் 1957ஆம் ஆண்டு முதல் தயாரிப்பில் இருந்து இரண்டு வருடம் கழித்து 1959 ஆம் ஆண்டு வெளியானது. வீனஸ் பிக்சர்ஸ் நிறுவனத்திற்காக ஸ்ரீதர் இயக்கிய இத்திரைப்படம் கதாநாயகி அந்தஸ்தை சரோஜாதேவிக்கு வழங்கியது. இத்திரைப்படத்தின் பாடல்கள் பெரும்புகழை ஈட்டின. 1961 ஆம் ஆண்டில் தனது சொந்தப் பட நிறுவனம் சித்ராலயாவைத் தொடங்கிய ஸ்ரீதர் 30 ஆண்டுகளுக்கும் மேல் தமிழ் சினிமாவில் ஆதிக்கம் செலுத்தினார். இவர் கடைசியாக இயக்கிய படம் "தந்துவிட்டேன் என்னை".
கேள்வி: ஸ்ரீதர் (இயக்குநர்) - இயக்கி தயாரித்த தமிழ்த் திரைப்படங்கள் பற்றி நீங்கள் என்ன அறிந்துள்ளீர்கள்?
பதில்: இயக்கிய திரைப்படங்கள் * 1959 கல்யாணப் பரிசு * 1960 மீண்ட சொர்க்கம், விடிவெள்ளி * 1961 தேன் நிலவு (திரைப்படம்) * 1962 சுமைதாங்கி (திரைப்படம்), நெஞ்சில் ஓர் ஆலயம், போலீஸ்காரன் மகள் * 1963 நெஞ்சம் மறப்பதில்லை * 1964 கலைக்கோவில், காதலிக்க நேரமில்லை * 1965 வெண்ணிற ஆடை * 1966 கொடிமலர் * 1967 நெஞ்சிருக்கும் வரை, ஊட்டி வரை உறவு * 1969 சிவந்த மண் * 1971 அவளுக்கென்று ஒரு மனம் * 1973 அலைகள் (திரைப்படம்) * 1974 உரிமைக்குரல் * 1975 வைர நெஞ்சம் * 1976 ஓ மஞ்சு * 1977 மீனவ நண்பன், அண்ணா நீ என் தெய்வம் * 1978 இளமை ஊஞ்சலாடுகிறது * 1979 அழகே உன்னை ஆராதிக்கிறேன் * 1980 சௌந்தர்யமே வருக வருக * 1981 மோகனப் புன்னகை * 1982 நினைவெல்லாம் நித்யா * 1983 துடிக்கும் கரங்கள், ஒரு ஓடை நதியாகிறது * 1984 ஆலய தீபம் * 1985 தென்றலே என்னைத் தொடு, உன்னை தேடி வருவேன் * 1986 யாரோ எழுதிய கவிதை, நானும் ஒரு தொழிலாளி, குளிர்கால மேகங்கள் * 1987 இனிய உறவு பூத்தது * 1991 தந்துவிட்டேன் என்னை தயாரிப்பு மற்றும் கதை வசனம் எழுதிய திரைபடங்கள் :- * 1954 ரத்த பாசம் (1954 திரைப்படம்), எதிர்பாராதது * 1955 மகேஸ்வரி , லட்சாதிபதி, மாமன் மகள் (1955 திரைப்படம்) * 1956 அமரதீபம், மாதர் குல மாணிக்கம் * 1957 யார் பையன், எங்கள் வீட்டு மகாலட்சுமி * 1958 உத்தம புத்திரன் (1958 திரைப்படம்) * 1959 மஞ்சள் மகிமை * 1961 புனர்ஜென்மம், தூய உள்ளம் * 1963 சித்தூர் ராணி பத்மினி (திரைப்படம்) * 1968 கலாட்டா கல்யாணம் * 1971 உத்தரவின்றி உள்ளே வா
கேள்வி: ஸ்ரீதர் (இயக்குநர்) - மறைவு குறித்து விரிவாக சொல்லுங்கள்.
பதில்: சில ஆண்டுகளாக பக்கவாத நோயால் பாதிக்கப்பட்ட ஸ்ரீதர், திரைப்படப் இயக்குநர் பணியிலிருந்து முழுவதுமாக 1991 ஆம் ஆண்டிலிருந்து தன்னை விடுவித்து கொண்டார். 2008, அக்டோபர் 20 இல் சென்னையில் தனது 75 ஆவது அகவையில் காலமானார்.